**กิตติกรรมประกาศ**

 ผู้วิจัยขอกราบขอบพระคุณ ผู้ช่วยศาสตราจารย์ ดร. ประสพสุข ฤทธิเดช อาจารย์ที่ปรึกษาวิทยานิพนธ์หลัก ผู้ช่วยศาสตราจารย์ ดร. ภูษิต บุญทองเถิง อาจารย์ที่ปรึกษาวิทยานิพนธ์ร่วม เป็นอย่างสูง ที่ได้ให้ความกรุณา ดูแลเอาใจใส่ ให้คำปรึกษาแนะนำ ตลอดจนเป็นตัวอย่างที่ดีในการทำงานให้แก่ผู้วิจัยจนสามารถบรรลุความสำเร็จเป็นวิทยานิพนธ์ที่สมบูรณ์ฉบับนี้

 ขอกราบขอบพระคุณคณะกรรมการสอบ ผู้ช่วยศาสตราจารย์ ดร. นิราศ จันทรจิตร ประธานกรรมการควบคุมวิทยานิพนธ์ รองศาสตราจารย์ ดร. ทัศนีย์ นาคุณทรง กรรมการควบคุมวิทยานิพนธ์ ที่ได้กรุณาตรวจสอบ ให้คำแนะนำ และข้อเสนอแนะในการปรับปรุงแก้ไขวิทยานิพนธ์ จนงานวิจัยสำเร็จลุล่วงไปด้วยดี

 ขอขอบพระคุณผู้เชี่ยวชาญ ที่ให้คำแนะนำ และข้อเสนอแนะในการพัฒนาและหาคุณภาพเครื่องมือ จนงานวิจัยสำเร็จลุล่วงไปด้วยดี

 ขอขอบพระคุณผู้บริหาร ครูผู้สอน และนักเรียนระดับชั้นปฐมวัย จากโรงเรียนสาธิตมหาวิทยาลัยราชภัฏมหาสารคาม ศูนย์พัฒนาเด็กเล็กบ้านลาด โรงเรียนอนุบาลกิติยา และโรงเรียนชุมชนบ้านดงเค็ง ที่ให้ข้อมูลและให้ความร่วมมือในการทำงานวิจัยเป็นอย่างดี

 ขอขอบคุณเจ้าหน้าที่บัณฑิตวิทยาลัย มหาวิทยาลัยราชภัฏมหาสารคามทุกท่านที่เอื้ออำนวยและให้บริการด้านต่าง ๆ ต่อผู้วิจัย

 ผู้วิจัยขอมอบคุณความดี ของงานวิจัยฉบับนี้เป็นเครื่องบูชา พระคุณของบิดา มารดา

ผู้เป็นที่รัก ที่ได้อบรมสั่งสอนและมอบโอกาสทางการศึกษาอันมีค่ายิ่ง ตลอดจนครูบาอาจารย์ และผู้มีพระคุณทุกท่านที่เมตตากรุณา อบรมสั่งสอน ให้ความรู้เพื่อเป็นประโยชน์ต่อการศึกษาและพัฒนาตนเอง และท้ายนี้ขอขอบคุณเพื่อน ๆ ผู้ร่วมอุดมการณ์ ที่คอยให้กำลังใจร่วมทุกข์ร่วมสุขกระทั่งงานวิจัยฉบับนี้สำเร็จลุล่วงไปด้วยดี

 ขอขอบพระคุณสถาบันวิจัยและพัฒนา มหาวิทยาลัยราชภัฏมหาสารคาม ที่ได้ให้เงินทุนอุดหนุนในการทำงานวิจัยจนสำเร็จลุล่วงไปด้วยดี

 นุชจรี เนินแสง

 2559